CELEX: C2006/036/39
Language: da
Date: 2006-02-11 00:00:00
Title: Sag C-402/05 P: Appel iværksat den  17. november 2005  af Yassin Abdullah Kadi til prøvelse af dom afsagt den  21. september 2005  af De Europæiske Fællesskabers Ret i Første Instans (Anden Udvidede Afdeling) i sag T-315/01, Yassin Abdullah Kadi mod Rådet for Den Europæiske Union og Kommissionen for De Europæiske Fællesskaber

11.2.2006   
            
            
               DA
            
            
               Den Europæiske Unions Tidende
            
            
               C 36/19
            
         Appel iværksat den 17. november 2005 af Yassin Abdullah Kadi til prøvelse af dom afsagt den 21. september 2005 af De Europæiske Fællesskabers Ret i Første Instans (Anden Udvidede Afdeling) i sag T-315/01, Yassin Abdullah Kadi mod Rådet for Den Europæiske Union og Kommissionen for De Europæiske Fællesskaber
   (Sag C-402/05 P)
   (2006/C 36/39)
   Processprog: engelsk
   Ved De Europæiske Fællesskabers Domstol er der den 17. november 2005 iværksat appel af Yassin Abdullah Kadi, Jeddah (Saudi Arabien), ved Ian Brownlie CBE QC, David Anderson QC, barrister Pushpinder Saini og solicitor Guy Martin, og med valgt adresse i Luxembourg, til prøvelse af dom afsagt den 21. september 2005 af De Europæiske Fællesskabers Ret i Første Instans (Anden Udvidede Afdeling) i sag T-315/01, Yassin Abdullah Kadi mod Rådet for Den Europæiske Union og Kommissionen for De Europæiske Fællesskaber.
   Appellanten har nedlagt følgende påstande:
   
               a)
            
            
               Den af Retten i Første Instans trufne afgørelse ophæves i sin helhed.
            
         
               b)
            
            
               Det fastslås, at Rådets forordning (EF) nr. 881/2002 af 27. maj 2002 (1) er ugyldig.
            
         
               c)
            
            
               Det pålægges Rådet og/eller Kommissionen at betale appellantens omkostninger i forbindelse med appelsagen og sagen for Retten ved Første Instans.
            
         Søgsmålsgrunde og væsentligste argumenter:
   Appellanten gør gældende, at Retten i Første Instans har begået en retlig fejl ved at lægge til grund, at artikel 308 EF sammenholdt med artikel 60 EF og artikel 301 EF udgjorde en tilstrækkelig hjemmel for forordning nr. 881/2002.
   Appellanten gør endvidere gældende, at Retten i Første Instans har fortolket de relevante folkeretlige principper forkert.
   
               —
            
            
               I Rettens dom sammenblandes spørgsmålet om FN-pagten som kilde til traktatmæssige forpligtelser med det herfra forskellige spørgsmål om virkningerne for medlemsstaterne af Sikkerhedsrådets beslutninger.
            
         
               —
            
            
               Retten har begået en retlig fejl ved at antage, at resolutioner vedtaget af Sikkerhedsrådet i medfør af FN-pagtens kapitel VII automatisk skal indgå i national ret.
            
         
               —
            
            
               Retten har fejlagtigt lagt til grund, at den nu er beføjet til at efterprøve lovligheden af resolutioner vedtaget af Sikkerhedsrådet i henhold til FN-pagtens kapitel VII.
            
         
               —
            
            
               Rettens argumentation udviser en væsentlig mangel på konsekvens med hensyn til anvendelsen af jus cogens- princippet.
            
         
               —
            
            
               Retten har forsømt at vurdere den retlige betydning af, at Sikkerhedsrådet ikke har oprettet en uafhængig international domstol.
            
         
      (1)  Rådets forordning (EF) nr. 881/2002 af 27.5.2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EFT L 139 af 29.5.2002, s. 9).